PATVIRTINTA

Skuodo rajono savivaldybės tarybos

2019 m. gegužės 24 d. sprendimu Nr. T10-102/T9-

**DĖL UŽDAROSIOS AKCINĖS BENDROVĖS SKUODO AUTOBUSŲ STOTIES**

**2018 METŲ VEIKLOS ATASKAITOS PATVIRTINIMO**

 Uždarosios akcinės bendrovės Skuodo autobusų stoties 2018 metų veiklos ataskaita parengta, apibendrinus bendrovės 2018 metais atliktus darbus ir pasiektus rezultatus.

**I. BENDROJI DALIS**

 Skuodo autobusų stotis – uždaroji akcinė bendrovė įregistruota 1997 m. rugpjūčio 25 d. valstybės įmonės Registrų centro Klaipėdos filiale, kaip juridinis asmuo, turintis komercinį-ūkinį, finansinį, organizacinį ir teisinį savarankiškumą.

 Įmonės kodas 173935878.

 Įmonės adresas: Vilniaus g. 34, Skuodas.

 Tel. (8 440) 73 623, el. p. info@skuodoautobusai.lt.

 Internetinė svetainė www.skuodoautobusai.lt.

 Bendrovės steigėja – Skuodo rajono taryba. Bendrovės įstatinis kapitalas 307 690,58 eurų, kuris padalytas į 1 061 002 paprastąsias vardines 0,29 eurų nominalios vertės akcijas. Visos akcijos priklauso Skuodo rajono savivaldybei. Bendrovė vadovaujasi Lietuvos Respublikos civiliniu kodeksu, Lietuvos Respublikos akcinių bendrovių įstatymu, kitais Lietuvos Respublikos teisės aktais, taip pat UAB Skuodo autobusų stoties įstatais. Bendrovės veikla yra keleivių vežimas reguliariaisiais reisais vietinio (priemiesčio ir miesto) susisiekimo maršrutais, tolimojo susisiekimo maršrutais ir keleivių vežimas užsakomaisiais reisais tolimojo, vietinio ir tarptautinio susisiekimo maršrutais. Keleivių vežimo veikla yra licencijuojama. Bendrovė turi šias licencijas: licenciją vežti keleivius vietinio susisiekimo maršrutais ir Europos Bendrijos licenciją tarptautiniam keleivių vežimui. Europos Bendrijos licencija galioja keleivių vežimui tolimojo susisiekimo maršrutuose. Pagal licencijavimo tvarką bendrovė keleivius vežti gali tik su licencijuotais autobusais.

 Pagrindinė veikla yra keleivių vežimas reguliariaisiais reisais vietinio (priemiesčio ir miesto) maršrutais. Ši pagrindinė bendrovės veikla ir socialiai būtinos keleivinio transporto viešosios paslaugos, Skuodo rajono visuomenei užtikrinamos vadovaujantis Skuodo rajono savivaldybės administracijos ir uždarosios akcinės bendrovės Skuodo autobusų stoties sudaryta Keleivinio transporto viešųjų paslaugų sutartimi. Keleivių vežimas tolimojo susisiekimo maršrutuose vykdomas vadovaujantis Keleivių vežimo tolimojo reguliaraus susisiekimo kelių transporto maršrutais sutartimi, sudaryta su Lietuvos transporto saugos administracija. Pagal šią sutartį keleiviai vežami 3 tolimojo susisiekimo maršrutuose. Lietuvos transporto saugos administracija tvirtina tvarkaraščius bei įsipareigoja kompensuoti keleiviams taikytas važiavimo tolimojo reguliaraus susisiekimo autobusais lengvatas. Keleivių vežimo tarifus nustato pati bendrovė. Keleivių vežimas užsakomaisiais reisais tolimojo, vietinio ir tarptautinio susisiekimo maršrutais vykdomas vadovaujantis su įvairiais užsakovais sudarytomis vienkartinėmis keleivių vežimo sutartimis. Keleivių vežimo tarifai nustatomi šalių susitarimu.

 Bendrovė vykdo ir kitą veiklą. Tai yra: keleivių bilietų pardavimas kasoje, siuntų autobusais priėmimas, pervežimas, išdavimas, kitiems vežėjams teikiamos autobusų stoties paslaugos, kurių autobusai įvažiuoja į stoties peronus.

**II. BENDROVĖS ORGANIZACINĖ STRUKTŪRA IR VALDYMAS**

 Pagal bendrovės įstatus bendrovės valdymo organai yra visuotinis akcininkų susirinkimas, valdyba ir bendrovės direktorius. Bendrovėje sudaryta kolegialus bendrovės valdymo organas – valdyba, kuri sudaryta iš 5 asmenų. Valdybos pirmininkė Nijolė Mackevičienė, nariai: Vygintas Pitrėnas, Kristina Simaitienė, Ona Malūkienė ir Lijana Beinoraitė. Bendrovės struktūra (1 schema) atitinka bendrovės dydį ir veiklos pobūdį. Nuo 2018 m. birželio 1 d. UAB Skuodo autobusų stoties valdyba patvirtino naują bendrovės valdymo struktūrą (1 schema). Bendrovėje atskaitingumo sistema yra aiškiai ir tinkamai apibrėžta: kiekvieno padalinio ar skyriaus darbuotojai atsiskaito savo tiesioginiam vadovui, o pastarieji – vadovams.

1 schema. UAB Skuodo autobusų stoties valdymo struktūra.



Vidutiniškai dirbo 40 darbuotojų, iš jų – 21 autobuso vairuotojas. Atleistų darbuotojų skaičius 9, priimtų 4. Darbuotojų kaitos priežastys: 2 darbo sutartys nutrauktos šalių susitarimu, 1 darbo sutartis nutraukta darbuotojui įgijus teisę į visą senatvės pensiją, 2 darbo sutartys nutrauktos darbdavio iniciatyva be darbuotojo kaltės, 2 darbo sutartys nutrauktos pasibaigus terminui, 2 darbo sutartys nutrauktos darbuotojo iniciatyva be svarbių priežasčių. Pagal turimą kvalifikaciją ir kompetencijas darbuotojai dirbo efektyviai, produktyviai siekiant bendrovės tikslų įgyvendinimo. Darbuotojų pasiskirstymas pagal pareigybių grupes, vidutinis priskaičiuotas mėnesinis darbo užmokestis ir vidutinis darbuotojų amžius (pateikiami 1 lentelėje).

1 lentelė. UAB Skuodo autobusų stoties personalas

|  |  |  |  |
| --- | --- | --- | --- |
| Pareigybių grupė | Darbuotojų skaičius | Vidutinis priskaičiuotas mėnesinis darbo užmokestis, Eur | Vidutinis darbuotojų amžius,metais |
| 1 | 2 | 3 | 4 |
| Direktorius | 1 | 1 512,53 | 52 |
| Vyresnieji specialistai(vyriausiasis buhalteris, administratorius, transporto vadybininkas, vyriausiasis inžinierius \*, inžinierius-mechanikas, ekonomistas)\* Šalių sutarimu dirba nevisą darbo laiką. | 6 | 770,01 | 42,2 |
| Specialistai(dispečeris-apskaitininkas, kontrolierius (iki 2018-05-31)) | 4 | 660,29 | 55,5 |

|  |  |  |  |
| --- | --- | --- | --- |
| 1 | 2 | 3 | 4 |
| Autoremonto darbuotojai(autobusų mechanikas, autoelektrikas, budintis mechanikas (nuo 2018-06-01)) | 4 | 707,9 | 37,8 |
| Pagalbiniai darbuotojai(autobusų plovėjas (iki 2018-05-31), pagalbinis darbininkas, sargas (iki 2018-05-31)) | 5 | 603,41 | 56,0 |
| Autobusų vairuotojai | 21 | 697,48 | 54,9 |
| Iš viso | 41 | 699,24 | 49,7 |

**III. TRANSPORTO PRIEMONIŲ PARKO BŪKLĖ**

 Keleivių vežimui naudojami 21 autobusas. 20 autobusų turi Europos Bendrijos licencijos kopiją, 1 autobusas turi licencijos kopiją vežti keleivius vietinio susisiekimo maršrutais. Autobusų sąrašas pateikiamas lentelėje. Autobusų privalomoji techninė apžiūra atliekama kas 6 mėnesius. Keleivių bilietavimui autobusuose naudojami kasos aparatai „Eklita BSA-4F“.

Autobusų sąrašas:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Vietų skaičius, vnt | Markė,modelis | Valstybinis Nr. | Pagaminimo metai | Įsigyta bendrovėje | Pastabos |
| Sėdimos | Stovimos |
| 1 | 2 | 3 | 4 | 5 | 6 | 7 | 8 |
| 1. | 23 | - | „Volkswagen Crafter“ | KNG 343 | 2010 | 2018-07 |  |
| 2. | 20 | 3 | „Volkswagen Crafter“ | KBH 194 | 2017 | 2017-10 |  |
| 3. | 21 | - | „Mercedes Benz Sprinter“ | GBS 124 | 2012 | 2012-05 |  |
| 4. | 29 | - | „Iveco Thesi“ | KOK 054 | 2013 | 2018-09 |  |
| 5. | 29 | - | „Iveco Thesi“ | KBR 386 | 2014 | 2017-09 |  |
| 6. | 29 | - | „Iveco Thesi“ | JFT 229 | 2014 | 2016-06 |  |
| 7. | 29 | 5 | „Iveco 70C17“ | JES 140 | 2013 | 2016-04 |  |
| 8. | 35 | 12 | „Otokar Vectio“ | JPF 526 | 2017 | 2017-01 |  |
| 9. | 33 | 34 | „MAN Hocl“ | HMS 742 | 2004 | 2014-12 |  |
| 10. | 36 | - | „Volvo B10M“ | GDS 437 | 2000 | 2012-12 |  |
| 11. | 36 | - | „Volvo B10M“ | GDS 438 | 2000 | 2012-12 |  |
| 12. | 36 | - | „Volvo B10M“ | GDS 439 | 2000 | 2012-12 |  |
| 13. | 36 | - | „Volvo B10M“ | GDS 441 | 2000 | 2012-12 |  |
| 14. | 49 | 19 | „Scania L94“ | FHB 450 | 1999 | 2011-05 | Būtina atnaujinti |
| 15. | 53 | 24 | „Scania L94“ | EOD 316 | 1998 | 2011-05 | Būtina atnaujinti |
| 16. | 45 | 28 | „Scania L113“ | FGR 828 | 1997 | 2011-04 | Būtina atnaujinti |
| 1 | 2 | 3 | 4 | 5 | 6 | 7 | 8 |
| 17. | 53 | 45 | „Volvo B10B“ | ENN 365 | 1994 | 2009-08 | Būtina atnaujinti (skubiai) |
| 18. | 53 | 45 | „Volvo B10B“ | ENN 367 | 1994 | 2009-08 | Būtina atnaujinti |
| 19. | 51 | 18 | „Volvo B10M“ | ENN 364 | 1992 | 2009-08 | Būtina atnaujinti (skubiai) |
| 20. | 51 | 18 | „Volvo B10M“ | ENN 366 | 1992 | 2009-08 | Būtina atnaujinti (skubiai) |
| 21. | 50 | - | „Scania K113“ | ENN 363 | 1991 | 2009-08 | Būtina atnaujinti (skubiai) |

**IV. EKSPLOATACINIAI RODIKLIAI**

 Keleivių vežimo reguliariaisiais reisais vietinio (priemiesčio ir miesto) susisiekimo maršrutais veiklos rezultatų analizė.

Sutarties sąlygų vykdymo užtikrinimui, savivaldybė ruošia ir tvirtina maršrutus, tarifus bei planuoja lėšų poreikį. Maršrutus ir reisus įsakymais nustato Skuodo rajono savivaldybės administracijos direktorius. Įmonė aptarnavo 35 vietinio susisiekimo maršrutus (34 priemiesčio, 1 miesto). Mokinių vasaros atostogų metu aptarnavo 15 vietinio susisiekimo maršrutų (14 priemiesčio, 1 miesto).

Aptarnaujami maršrutai ir reisai:

|  |  |  |  |  |
| --- | --- | --- | --- | --- |
| Eil. Nr. | Galiojimo laikotarpis | Maršrutai,vnt | Reisai,vnt | Skuodo rajono savivaldybės administracijos direktoriaus įsakymas |
| 1. | 2018-01-01–2018-03-31 | 35 | 79 | 2017 m. rugpjūčio 22 d. įsakymas Nr. A1-606 |
| 2. | 2018-03-01–2018-03-07 | 35 | 78 | 2018 m. vasario 23 d. įsakymas Nr. A1-159 |
| 3. | 2018-03-08–2018-04-08 | 35 | 79 | 2018 m. kovo 5 d. įsakymas Nr. A1-200 |
| 4. | 2018-04-09–2018-05-11 | 33 | 69 | 2018 m. kovo 27 d. įsakymas Nr. A1-273 |
| 5. | 2018-05-12–2018-06-15 | 33 | 71 | 2018 m. gegužės 7 d. įsakymas Nr. A1-382 |
| 6. | 2018-06-16–2018-08-31 | 21 | 44 | 2018 m. gegužės 3 d. įsakymas Nr. A1-457 |
| 7. | 2018-09-01–2018-09-23 | 32 | 66 | 2018 m. rugpjūčio 22 d. įsakymas Nr. A1-654 |
| 8. | 2018-09-24–2018-12-31 | 32 | 67 | 2018 m. rugsėjo 21 d. įsakymas Nr. A1-714 |

Keleivių vežimo tarifus tvirtina Skuodo rajono savivaldybės taryba.

Taikomi tarifai 2018 m.:

|  |  |  |  |
| --- | --- | --- | --- |
| Eil.Nr. | Galiojimo laikotarpis | Tarifas (su PVM) | Skuodo rajono savivaldybės tarybos sprendimas |
| Priemiesčio maršrutuose,Eur / km | Miesto maršrute,Eur / keleivio vienas pravažiavimas |
| 1. | 2018-01-01–2018-09-01 | 0,0631 |  | 2014 m. lapkričio 27 d. Nr. T9-186 |
|  | 0,00 | 2014 m. rugsėjo 25 d. Nr. T9-158 |
| 2. | 2018-09-01–2018-12-31 | 0,0796 |  | 2018 m. birželio 28 d. Nr. T9-139 |
|  | 0,00 | 2018 m. birželio 28 d. Nr. T9-139 |

Statistiniai duomenys:

|  |  |  |
| --- | --- | --- |
| Eil. Nr. | Pavadinimas | Rodiklio reikšmė |
| 1. | Vietinio susisiekimo maršrutų rida | 412 635 km |
| 1.1. | Priemiesčio maršrutų rida | 410 227,8 km |
| 1.2. | Miesto maršruto rida | 2 407,2 km |
| 2. | Vietinio susisiekimo pervežtų keleivių skaičius | 250 446 vnt. |
| 3. | Vietinio susisiekimo maršrutų keleivių kilometrai | 2 627 340 km |

Pajamos ir sąnaudos:

|  |  |  |
| --- | --- | --- |
| Eil. Nr. | Pavadinimas | Rodiklio reikšmė |
| 1. | Vietinio susisiekimo pajamos | 172 612,67 Eur |
| 2. | Patirtos sąnaudos | 623 805,7 Eur |

 2. Keleivių vežimo reguliariaisiais tolimojo susisiekimo maršrutais veiklos rezultatų analizė.

|  |  |  |
| --- | --- | --- |
| Eil. Nr. | Pavadinimas | Rodiklio reikšmė |
| 1. | Tolimojo susisiekimo maršrutų rida | 333 218 km |
| 2. | Tolimojo susisiekimo pervežtų keleivių skaičius | 79 943 vnt. |
| 3. | Tolimojo susisiekimo maršrutų keleivių kilometrai | 2 063 166 km |
| 4. | Tolimojo susisiekimo maršrutų pajamos | 185 221,02 Eur |
| 5. | Tolimojo susisiekimo maršrutų patirtos sąnaudos | 218 978,23 Eur |

3. Keleivių vežimo užsakomaisiais reisais veiklos rezultatų analizė.

|  |  |  |
| --- | --- | --- |
| Eil. Nr. | Pavadinimas | Rodiklio reikšmė |
| 1. | Atliktų reisų skaičius | 172 vnt. |
| 2. | Užsakytų reisų rida | 38 834 km |
| 3. | Pervežtų keleivių skaičius | 5 784 vnt. |
| 4. | Užsakytų reisų pajamos | 27 613,29 Eur |
| 5. | Užsakytų reisų sąnaudos | 30 965,40 Eur |

4. Kitos veiklos rezultatų analizė.

|  |  |  |
| --- | --- | --- |
| Eil. Nr. | Pavadinimas | Rodiklio reikšmė |
| 1. | Kitos veikos pajamos | 16 071,37 Eur |
| 2. | Kitos veiklos išlaidos | 4 531,97 Eur |

 **V. METINĖ FINANSINĖ ATSKAITOMYBĖ**

 Bendrovės valdyba atliko 2018 metų finansinių ataskaitų rinkinio ir pelno (nuostolio) paskirstymo projekto analizę ir pateikė tvirtinti visuotiniam akcininkų susirinkimui (Skuodo rajono savivaldybės administracijos direktoriui). Skuodo rajono savivaldybės administracijos direktorius 2019 m. balandžio 5 d. įsakymu Nr. A1-266 patvirtino finansinių ataskaitų rinkinį ir pelno (nuostolių) paskirstymą. Bendrovės ataskaitinio laikotarpio grynasis pelnas 2 743 Eur. 2018 m. gruodžio 31 d. sutrumpintas balansas pateikiamos 2 lentelėje.

2 lentelė. Sutrumpinta balanso forma.

|  |  |  |  |  |  |
| --- | --- | --- | --- | --- | --- |
| Eil. Nr. | TURTAS | Pastabos | 2018 m. gruodžio 31d. | 2017 m. gruodžio 31d. | Pokytis, proc. |
| 1 | 2 | 3 | 4 | 5 | 6 |
| **A.** | **ILGALAIKIS TURTAS** |  | **501 651** | **566 117** | -11,4 |
| I. | NEMATERIALUS TURTAS |  | 592 | 350 | 69,1 |
| II. | MATERIALUS TURTAS |  | 501 059 | 565 767 | -11,4 |
| III. | FINANSINIS TURTAS |  | - | - | - |
| IV. | KITAS ILGALAIKIS TURTAS |  | - | - | - |
| **B.** | **TRUMPALAIKIS TURTAS** |  | **95 971** | **101 222** | -5,2 |
| I. | ATSARGOS, IŠANKSTINIAI APMOKĖJIMAI IR NEBAIGTOS VYKDYTI SUTARTYS |  | 10 108 | 8 928 | 13,2 |
| II. | PER VIENUS METUS GAUTINOS SUMOS |  | 36 201 | 61 663 | -41,3 |
| III. | TRUMPALAIKĖS INVESTICIJOS |  | - | - | - |
| IV. | PINIGAI IR PINIGŲ EKVIVALENTAI |  | 49 662 | 30 631 | 62,1 |
| **C.** | **ATEINANČIŲ LAIKOTARPIŲ SĄNAUDOS IR SUKAUPTOS PAJAMOS** |  | **9 460** | **8 805** | 7,4 |
| I. | TURTAS, IŠ VISO |  | 607 082 | 676 144 | -10,2 |
| II. | NUOSAVAS KAPITALAS IR ĮSIPAREIGOJOMAI |  |  |  |  |
| **D.** | **NUOSAVAS KAPITALAS** |  | **297 026** | **294 283** | 0,9 |
| I. | KAPITALAS |  | 307 691 | 307 691 | - |
| II. | PERKAINOJIMO REZERVAS (REZULTATAI) |  | - | - | - |
| III. | REZERVAI |  | - | - | - |
| IV. | NEPASKIRSTYTASIS PELNAS (NUOSTOLIAI) |  | -10 665 | -13 408 | -20,5 |
| **D.** | **DOTACIJOS, SUBSIDIJOS** |  | - | - | - |
| **E.** | **MOKĖTINOS SUMOS IR ĮSIPAREIGOJIMAI** |  | **308 003** | **380 860** | -19,1 |
| 1 | 2 | 3 | 4 | 5 | 6 |
| I. | PO VIENŲ METŲ MOKĖTINOS SUMOS IR ILGALAIKIAI ĮSIPAREIGOJIMAI |  | 166 518 | 242 089 | -31,2 |
| II. | PER VIENERIUS METUS MOKĖTINOS SUMOS IR TRUMPALAIKIAI ĮSIPAREIGOJIMAI |  | 141 485 | 138 771 | 2,0 |
| **H.** | SUKAUPTOS SĄNAUDOS IR ATEINANČIŲ LAIKOTARPIŲ PAJAMOS |  | 2 053 | 1 001 | 105,1 |
| I. | NUOSAVO KAPITALO IR ĮSIPAREIGOJIMŲ, IŠ VISO |  | 607 082 | 676 144 | -10,2 |

**VI. BENDROVĖS VEIKLOS PLANAI IR PROGNOZĖS**

 Bendrovė artimiausioje ateityje plėsti veiklos neketina. Bus bandoma išlaikyti tas pačias pagrindinės veiklos apimtis. Pritarus bendrovės valdybai planuojama lizingo būdu įsigyti 3 naujus arba naudotus (ne senesnius kaip 2012 metų gamybos) tarpmiestinio (priemiestinio) tipo 20–30 sėdimų vietų autobusus su 100–140 kW galios varikliu. Tai leistų sumažinti išlaidas kurui dirbant vietinio susisiekimo maršrutuose.

**VII. VADOVO VEIKLA**

Vadovaudamasis įstatymais, kitais teisės aktais, bendrovės įstatais, akcininko sprendimais ir direktoriaus pareiginiais nuostatais vienasmeniškai vadovavau įmonės veiklai. Organizuodamas kasdieninę bendrovės veiklą, sudariau sutartis, priėmiau 4 darbuotojus, nutraukiau sutartis ir atleidau iš darbo 9 darbuotojus. Darbuotojams drausminės nuobaudos (atleidimas iš darbo) nebuvo skirtos. Pagal parengtą metinę pajamų ir išlaidų sąmatą vykdžiau savalaikį atsiskaitymą su bendrovės darbuotojais, įstaigomis bei organizacijomis. Veikdamas bendrovės vardu, sudariau 29 prekių ir paslaugų pirkimo sutartis. Laiku teikiau Juridinių asmenų registrui 2017 metų finansinės atskaitomybės dokumentus. Vadovaudamasis galiojančiais įstatais ir bendrovės direktoriaus pareiginiais nuostatais, sprendžiau visas bendrovėje kylančias problemas. Paruošiau ir pasirašiau 207 įsakymus (veiklos klausimais – 55, personalo valdymo klausimais – 50, komandiruočių, atostogų klausimais – 102). Išnagrinėjau 352 gautus raštus (153 prašymus dėl autobusų nuomos) bei paruošiau ir pasirašiau 192 siunčiamus raštus. Pasirašiau elektroniniu parašu ir pateikiau 42 pranešimus (po 21 pranešimą Valstybinio socialinio fondo valdybai ir Lietuvos transporto saugos administracijai). Kontroliavau vidaus tvarkos, gaisrinės saugos ir saugos darbe reikalavimų vykdymą. Vadovaudamas bendrovės veiklai, tinkamai naudojau bendrovės lėšas bei turtą, užtikrinau sėkmingą įmonės darbą.

\_\_\_\_\_\_\_\_\_\_\_\_\_\_\_\_\_\_

Sima Jablonskienė, (8 440) 45 560